स्कूल-कॉलेज की छात्राओं से बाइकर्स कर रहे छींटाकशी
कस्बेमें विगत काफी समय से स्कूल, कॉलेज, कोचिंग आने-जाने वाली छात्राओं से रास्तों में छेड़छाड़ के मामले बढ़ते जा रहे है। बाइकर्स युवाओं की गैंग राह चलती छात्राओं पर छींटाकशी कर परेशान कर रही है।
वहीं इन दिनों कुछ युवा अपनी बाइकों के साइलेंसरों में तेज धमाके की आवाज वाला हॉर्न लगवाकर शहर की सड़कों पर सरपट दौड़ा रहे हैं। कई बार तेज धमाके की आवाज से सड़क पर चलते राहगीर डर के मारे ठिठक जाते हैं। लेकिन दिन भर शहर में गश्त का दावा करने वाले पुलिस के सिग्मा गश्ती दलों को शायद ये सब नहीं दिख रहा है। पुलिस कार्रवाई नहीं होने से इन बाइकर्स के हौंसले बुलंद हैं। कई बार तो ये बाइकर्स तेज गति से अपने वाहन को चलाते हुए राहगीरों को भी चोटिल कर चुके हैं लेकिन इनके खिलाफ पुलिस प्रशासन द्वारा अभी तक कोई कार्रवाई नहीं की गई है जिससे इनके हौंसलें बुलंद हैं।
ऐसे ही एक मामले को लेकर शनिवार को कस्बे के गांधी चौक स्थित एक निजी विद्यालय में कक्षा नौ में पढ़ने वाली एक छात्रा के साथ कुछ युवकों द्वारा स्कूल से छुट्टी के बाद घर लौटने के दौरान छींटाकशी छेड़छाड़ करने की रिपोर्ट थाने पर दर्ज हुई।
कस्बे के लाल दरवाजा निवासी एक व्यक्ति ने दर्ज कराई रिपोर्ट में बताया कि भीतरवाड़ी निवासी उमेश गुर्जर उसके 3-4 अन्य साथी कक्षा नौ में पढ़ने वाली उसकी पुत्री के साथ स्कूल आने-जाने के दौरान आए दिन छेड़छाड़ कर रहा था। शनिवार दोपहर करीब एक बजे स्कूल की छुट्टी के बाद जब उसकी पुत्री वापस घर रही थी तो आरोपियों ने गांधी चौक पर पुत्री के साथ अश्लील हरकत हुए फब्तियां कसीं।
सूचना पर पुलिस ने कार्रवाई करते हुए एक युवक को भी हिरासत में लेकर पूछताछ की। लोगों का कहना है कि आए दिन छात्राओं के साथ छेड़छाड़ के मामले होते रहते हैं लेकिन थाने-कोर्ट के चक्करों से बचने बदनामी के भय से अधिकतर मामले सामने नहीं पाते। इस संबंध में एसएचओ राजेश पाठक ने बताया कि कस्बे में छात्राओं से छेड़छाड़ करने वाले बाइकर्स युवाओं की पहचान कर जल्द कार्रवाई की जाएगी। इसके लिए सिग्मा गश्ती दल के पुलिसकर्मियों को भी ऐसे बाइकर्स के खिलाफ कार्रवाई के लिए पाबंद किया जाएगा।
awa_Deva hin_Deva hin_Deva hin_Deva hin_Deva hin_Deva